Α4-0066/96

Ψήφισμα σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με θέμα «Το παράνομο εμπόριο πυρηνικών υλικών και ραδιενεργών ουσιών» (CΟΜ(94) 0383 - C4-0227/94),

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (CΟΜ(94) 0383 - C4-0227/94),

- έχοντας υπόψη τη Συνθήκη περί Ιδρύσεως της Ευρωπαϊκής Κοινότητας Ατομικής Ενέργειας,

- έχοντας υπόψη τις βασικές αρχές που διέπουν τις διατάξεις για τη συνεργασία στους τομείς της δικαιοσύνης και των εσωτερικών υποθέσεων που καθορίζονται στη Συνθήκη για την Ευρωπαϊκή Ένωση,

- έχοντας υπόψη τις βασικές αρχές που διέπουν τις διατάξεις για την κοινή εξωτερική πολιτική και την πολιτική ασφαλείας που καθορίζονται στη Συνθήκη για την Ευρωπαϊκή Ένωση,

- έχοντας υπόψη την κοινή δράση που θέσπισε της 10ης Μαρτίου 1995 το Συμβούλιο βάσει του άρθρου K.3 της Συνθήκης ΕΕ σχετικά με τη Μονάδα Ναρκωτικών της Europol ((ΕΕ L 62 της 20.03.1995, σελ. 1)),

- έχοντας υπόψη την πράξη του Συμβουλίου της 26ης Ιουλίου 1995 για τη σύμβαση βάσει του άρθρου Κ.3 της Συνθήκης ΕΕ για την ίδρυση Ευρωπαϊκής Αστυνομικής Υπηρεσίας (Σύμβαση Europol) ((ΕΕ C 316 της 27.11.1995, σελ. 1)),

- έχοντας υπόψη την πράξη του Συμβουλίου της 26ης Ιουλίου 1995 σχετικά με τη σύμβαση για τη χρήση της πληροφορικής στον τελωνειακό τομέα ((ΕΕ C 316 της 27.11.1995, σελ. 33)),

- έχοντας υπόψη την έκθεση της Επιτροπής Πολιτικών Ελευθεριών και Εσωτερικών Υποθέσεων καθώς και τις γνωμοδοτήσεις της Επιτροπής Εξωτερικών Υποθέσεων, Ασφάλειας και Αμυντικής Πολιτικής, της Επιτροπής Έρευνας, Τεχνολογικής Ανάπτυξης και Ενέργειας, της Επιτροπής Εξωτερικών Οικονομικών Σχέσεων και της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0066/96),

Α. λαμβάνοντας υπόψη ότι η καταπολέμηση της απάτης διεθνούς κλίμακας, εφόσον ο τομέας αυτός δεν καλύπτεται από το άρθρο Κ.1, σημεία 7, 8 και 9 της Συνθήκης ΕΕ αποτελεί ένα τομέα συνεργασίας στους τομείς της δικαιοσύνης και των εσωτερικών υποθέσεων ως προς τους οποίους η Επιτροπή διαθέτει δικαίωμα πρωτοβουλίας,

Β. λαμβάνοντας υπόψη ότι η δικαστική συνεργασία σε υποθέσεις του ποινικού δικαίου και η αστυνομική συνεργασία για την πρόληψη και την καταπολέμηση της τρομοκρατίας και άλλων σοβαρών μορφών εγκληματικότητας, συμπεριλαμβανομένων, εν ανάγκη, ορισμένων πλευρών τελωνειακής συνεργασίας σε συνδυασμό με την δημιουργία, σε επίπεδο Ένωσης, ενός συστήματος ανταλλαγής πληροφοριών στο πλαίσιο μιας Ευρωπαϊκής Αστυνομικής Υπηρεσίας, αποτελεί επίσης έναν από τους τομείς της συνεργασίας στους τομείς της δικαιοσύνης και των εσωτερικών υποθέσεων,

Γ. λαμβάνοντας υπόψη ότι υπάρχουν σε παγκόσμια κλίμακα μεγάλες ποσότητες πυρηνικού υλικού που κατασκευάζονται τόσο για στρατιωτικούς όσο και για μη στρατιωτικούς σκοπούς,

Δ. λαμβάνοντας υπόψη ότι οι εγκληματικές δραστηριότητες οργανώνονται ολοένα περισσότερο σε διεθνή κλίμακα,

Ε. λαμβάνοντας υπόψη ότι μολονότι θεωρείται δεδομένο ότι υπάρχει κάποια μη επιθυμητή ζήτηση πυρηνικού υλικού, έως σήμερα δεν υπάρχουν ενδείξεις ή αποδείξεις, ή δημόσια ανακοίνωση εκ μέρους των αστυνομικών οργάνων, ότι υπάρχει αγορά για τους αγοραστές, και λαμβάνοντας υπόψη ότι εκτός από την εικονική πώληση που σκηνοθέτησαν οι γερμανικές αρχές στο Μόναχο, δεν ήταν δυνατό να ολοκληρωθεί καμία πλήρως οργανωμένη αγοραπωλησία,

ΣΤ. λαμβάνοντας υπόψη ότι το παράνομο εμπόριο πυρηνικών υλικών και ραδιενεργών ουσιών στην Ανατολή και στη Δύση συνιστά μεγάλο κίνδυνο για την εσωτερική ασφάλεια των κρατών μελών, για το περιβάλλον, τη δημόσια υγεία και τη διεθνή ασφάλεια,

Ζ. λαμβάνοντας υπόψη ότι ανεξάρτητα από την ύπαρξη αποδείξεων θα πρέπει να ληφθούν όλα τα αναγκαία μέτρα προκειμένου να καταπολεμηθούν τόσο οι πιθανοί όσο και οι πραγματικοί κίνδυνοι κάθε μορφής παράνομου εμπορίου πυρηνικών υλικών και ραδιενεργών ουσιών,

Η. λαμβάνοντας υπόψη ότι από τις 34 περιπτώσεις κατάσχεσης πυρηνικού υλικού που γνωστοποιήθηκαν -ενώ το εν λόγω πυρηνικό υλικό παραδόθηκε εν συνεχεία στο Ινστιτούτο Υπερουρανίων της ΕΥΡΑΤΟΜ- μία σημειώθηκε στο Βέλγιο, τρεις στην Ιταλία και 30 στην Ομοσπονδιακή Δημοκρατία της Γερμανίας, και ότι πρέπει, συνεπώς, να διαπιστωθεί ότι σε 12 κράτη μέλη δεν έχει έως τώρα γνωστοποιηθεί καμία περίπτωση παράνομης διακίνησης πυρηνικού υλικού,

Θ. λαμβάνοντας υπόψη ότι η χρήση πυρηνικού υλικού για στρατιωτικούς σκοπούς δεν είναι δυνατό να τεθεί υπό επαρκή έλεγχο βάσει της Συνθήκης ΕΚΑΕ και ότι, ωστόσο, η περιβαλλοντική πολιτική της Κοινότητας στοχεύει στη διατήρηση, την προστασία και τη βελτίωση του περιβάλλοντος καθώς και στην προστασία της δημόσιας υγείας,

Ι. λαμβάνοντας υπόψη ότι θα πρέπει να βρεθούν ισόρροπες λύσεις οι οποίες παρεμποδίζουν την εγκληματική χρησιμοποίηση σχασίμων υλικών,

Γενικές εκτιμήσεις

1. πιστεύει ότι μια κατάλληλα στοχοθετημένη πολιτική συνεργασίας και ελεγχόμενου αφοπλισμού αποτελεί την καλύτερη εγγύηση για την ειρήνη, και απευθύνεται στην Ευρωπαϊκή Ένωση προκειμένου να καταρτίσει προγράμματα με στόχο την κατά το δυνατό ασφαλέστερη μετατροπή στρατιωτικού πυρηνικού υλικού σε λιγότερο επικίνδυνο υλικό[semigr ]

2. καλεί την Επιτροπή να ασχοληθεί, προς τον σκοπό αυτό, με την κατάρτιση των απαιτούμενων μελετών και πρότυπων προγραμμάτων για τη μετατροπή του στρατιωτικού πυρηνικού υλικού[semigr ]

3. ζητεί από την Επιτροπή να εκτιμήσει τις δυνατότητες που μπορεί να προσφέρει η σημερινή τεχνολογία για την εξάλειψη των αποθεμάτων εμπλουτισμένου ουρανίου και πλουτωνίου μέσω τήξης ή μεταστοιχείωσης των ακτινιδών και να υποστηρίξει τη διαδικασία αφοπλισμού, σύμφωνα με το ψήφισμά του της 10ης Οκτωβρίου 1995 ((ΕΕ C 287 της 30.10.1995, σελ. 34.)) επί της Πράσινης Βίβλου «Για μία ενεργειακή πολιτική της Ευρωπαϊκής Ένωσης», αξιοποιώντας τις γνώσεις και τις διαθέσιμες δυνατότητες των ευρωπαϊκών ερευνητικών ιδρυμάτων και της βιομηχανίας με στόχο την εξάλειψη του πλουτωνίου και του άκρως εμπλουτισμένου ουρανίου[semigr ]

4. τέλος, θα πρέπει να επιταχυνθούν οι έρευνες προκειμένου να αποτραπεί η χρήση των προϊόντων σχάσης των πυρηνικών σταθμών για στρατιωτικούς σκοπούς[semigr ] στο θέμα αυτό, το μικτό οξείδιο δεν αποτελεί πανάκεια. Πέρα από αυτό, ολόκληρος ο τρόπος παραγωγής ενέργειας πρέπει να αποτελέσει αντικείμενο επανεξέτασης, λαμβάνοντας υπόψη τους οικολογικούς κινδύνους που παρουσιάζει η πυρηνική ενέργεια. Αυτό θα είναι το μεγάλο καθήκον του επόμενου αιώνα[semigr ]

5. ζητεί από την Επιτροπή να κινήσει στο πλαίσιο μιας κανονιστικής πρωτοβουλίας τις αναγκαίες διαδικασίες για την εναρμονισμένη αντιμετώπιση από όλα τα κράτη μέλη της Ευρωπαϊκής Ένωσης του θέματος της νόμιμης διακίνησης πυρηνικών υλικών και των συναφών διαδικασιών και τεχνικών ελέγχου[semigr ]

6. ζητεί από την Επιτροπή να διατυπώσει με σαφήνεια τις λεπτομέρειες που αφορούν στις παράνομες εμπορικές συναλλαγές πυρηνικού υλικού τις οποίες έχει υπόψη της, με ακριβή περιγραφή των πραγματικών περιστατικών υπό τα οποία έλαβε χώραν μια τέτοια εμπορική πράξη μεταξύ προμηθευτή και αγοραστή, και να διευκρινίσει πότε ενημερώθηκε σχετικώς[semigr ]

7. καλεί την Επιτροπή να παράσχει πληροφορίες ως προς το αν αληθεύουν οι ισχυρισμοί της Ομοσπονδιακής Δημοκρατίας της Γερμανίας ότι είχε ήδη ενημερώσει την Υπηρεσία Ελέγχου Ασφαλείας της ΕΥΡΑΤΟΜ στις 27 Ιουλίου 1994 σχετικά με επικείμενη περίπτωση λαθρεμπορίου πυρηνικού υλικού ή ως προς το εάν αληθεύει η δήλωση της ΕΥΡΑΤΟΜ ότι μόνον στις 10 Αυγούστου 1994, δηλαδή την ημέρα ακριβώς που πραγματοποιήθηκε η κατάσχεση 400 γραμμαρίων πλουτωνίου στο αεροδρόμιο του Μονάχου, ενημερώθηκε σχετικά με την υπόθεση[semigr ]

8. ζητεί να διευκρινιστεί πλήρως εάν η ΕΥΡΑΤΟΜ ή η κυβέρνηση της Ομοσπονδιακής Δημοκρατίας της Γερμανίας, δέχθηκαν, στις 10 Αυγούστου 1994 να τεθεί σε κίνδυνο η ζωή μεγάλων ομάδων του πληθυσμού στο Μόναχο, εφόσον επετράπη σε αναρμόδια άτομα να μεταφέρουν σε βαλιτσάκι τουλάχιστον 400 γραμμάρια πλουτωνίου και σημαντικές ποσότητες λιθίου 6[semigr ]

9. ζητεί από την Επιτροπή να επαναπροσδιορίσει την εσωτερική οργάνωση των υπηρεσιών της οι οποίες είναι επιφορτισμένες με τα πυρηνικά θέματα, με πρωταρχικό στόχο τη βελτίωση της αποτελεσματικότητάς τους, ιδίως όσον αφορά τις σχέσεις και τη διαβάθμιση των αρμοδιοτήτων για την εξέταση των πυρηνικών παραβάσεων, μεταξύ των Γενικών Διευθύνσεων XVII, XII, XI και IA[semigr ]

10. καλεί τη Διακυβερνητική Διάσκεψη του 1996 να διαμορφώσει, προς το σκοπό αυτό, στο πλαίσιο της περιβαλλοντικής πολιτικής μια σαφή νομική βάση[semigr ]

11. πιστεύει ότι μέσω της προσεκτικής παρακολούθησης της αγοράς είναι δυνατό να δημιουργηθεί μια συνεκτική εικόνα του εμπορίου ραδιενεργού και πυρηνικού υλικού κάθε είδους, τα δε αποτελέσματα θα πρέπει να γίνονται γνωστά στην κοινή γνώμη, και, με τον τρόπο αυτό, θα εντοπίζονται έγκαιρα παράνομες δοσοληψίες, και, στο πλαίσιο διαδικασιών ενός κράτους δικαίου θα είναι περιττές οι μεθοδεύσεις μυστικών υπηρεσιών και της αστυνομίας εφόσον δεν έχουν συμβάλει στην επίλυση του προβλήματος, αλλά αντίθετα αποτελούν μέρος του προβλήματος αυτού[semigr ]

12. καλεί τη Διακυβερνητική Διάσκεψη του 1996 να δημιουργήσει τις προϋποθέσει για τον πλήρη έλεγχο από την ΕΥΡΑΤΟΜ όλων των αποθεμάτων τόσο στρατιωτικού χαρακτήρα όσο και κάθε είδους φορτίων πυρηνικού υλικού στην επικράτεια της Ευρωπαϊκής Ένωσης[semigr ]

Όσον αφορά τα μέτρα πρόληψης

13. καλεί την Επιτροπή να ενισχύσει τα κοινοτικά μέτρα ενίσχυσης προς κράτη και/ή επιχειρήσεις σε παγκόσμια κλίμακα που δεν είναι σε θέση να διενεργούν επαρκείς ελέγχους[semigr ]

14. καλεί την Επιτροπή να εντείνει τις προσπάθειές της για τη χορήγηση τεχνικής βοήθειας που θα αποσκοπεί στη βελτίωση του ελέγχου της ασφάλειας των πυρηνικών υλικών στην ΚΑΚ και στις χώρες της Κεντρικής και Ανατολικής Ευρώπης, μέσω προγραμμάτων συνεργασίας ή εκπαίδευσης, όπως προτείνει στη Λευκή Βίβλο με τίτλο «Μια ενεργειακή πολιτική για την Ευρωπαϊκή Ένωση», την οποία ενέκρινε η Επιτροπή[semigr ]

15. καλεί την Επιτροπή να αξιολογήσει σοβαρώς τη δυνατότητα εξέτασης της κατάστασης των επιστημόνων και τεχνικών της πρώην Σοβιετικής Ένωσης και να προβλέψει μέτρα προκειμένου να αποτρέψει την κοινωνική εξαθλίωση επιστημόνων και τεχνικών στον τομέα της πυρηνικής βιομηχανίας στην πρώην Σοβιετική Ένωση[semigr ]

16. καλεί την Επιτροπή, στο πλαίσιο των χρηματοδοτικών αποφάσεων, να εξετάσει κατά πόσον επιτυγχάνεται πρόοδος στη συνεργασία με τα κράτη της Ανατολικής Ευρώπης με στόχο τη δημιουργία διασφαλίσεων στις χώρες αυτές, κατά πόσον είναι επιτυχής η συνεργασία αυτή, πως μπορεί να επεκταθεί και ποιες ανάγκες προκύπτουν από πλευράς προσωπικού, διοργάνωσης και οικονομικών επιβαρύνσεων, και να ενημερώσει το Κοινοβούλιο εάν οι δραστηριότητες των μυστικών υπηρεσιών της Ομοσπονδιακής Δημοκρατίας της Γερμανίας έχουν υπονομεύσει την έως τώρα συνεργασία[semigr ]

17. καλεί την Επιτροπή να προβεί σε διάστημα έξι μηνών στην ενδελεχή ανάλυση της απαιτούμενης χρηματοδότησης για την κάλυψη των απαιτήσεων από πλευράς τεχνολογικού υλικού, προσωπικού και διοργάνωσης σε σχέση με τις διασφαλίσεις της ΕΥΡΑΤΟΜ και να αποσύρει τις προτάσεις της για τις προβλεπόμενες στο σχέδιο του προϋπολογισμού χρηματοδοτικές περικοπές[semigr ]

18. καλεί το Συμβούλιο να εκπονήσει έκθεση για τη σύγκριση του επιπέδου φυσικής προστασίας των κρατών μελών με τα συστήματα των Ηνωμένων Πολιτειών που θεωρούνται απαιτητικότερα[semigr ]

19. καλεί την Επιτροπή να διεξαγάγει ειδική έρευνα για τη λειτουργία των υπηρεσιών που δρουν στον εν λόγω τομέα και να ενημερώσει το Κοινοβούλιο για τα αποτελέσματά της[semigr ]

Σχετικά με την εγκληματικότητα

20. τόσο σε νομοθετικό όσο και σε πρακτικό επίπεδο, τα κράτη μέλη εντοπίζουν και επιβάλλουν κυρώσεις στο παράνομο εμπόριο ραδιενεργών ουσιών και πυρηνικού υλικού κατά πολύ διαφορετικό τρόπο[semigr ] καλούνται, συνεπώς, τα κράτη μέλη να εναρμονίσουν το ταχύτερο δυνατό τις σχετικές νομοθετικές διατάξεις τους[semigr ]

21. καλεί το Συμβούλιο και τα κράτη μέλη να ασχοληθούν πάραυτα με τη δημιουργία και επέκταση της Europol και να της αναθέσουν σαφή καθήκοντα, και ιδίως ειδικές δραστηριότητες εποπτείας και συγκέντρωσης πληροφοριών στον τομέα του οργανωμένου εγκλήματος, της καταπολέμησης της τρομοκρατίας, στον τομέα των αιρέσεων και της καταπολέμησης της εγκληματικότητας που συνδέεται με τα πυρηνικά υλικά, εξασφαλίζοντας, στο πλαίσιο αυτό, λόγω του ιδιαίτερα ευαίσθητου από πολιτική άποψη ζητήματος αυτού, τη διενέργεια ενδελεχούς κοινοβουλευτικού ελέγχου[semigr ]

22. καλεί τα κοινοβούλια των κρατών μελών να επικυρώσουν, εφόσον δεν το έχουν πράξει ήδη, τη σύμβαση για την Europol, λαμβάνοντας υπόψη τη γνωμοδότηση του Ευρωπαϊκού Κοινοβουλίου, ούτως ώστε να εξασφαλισθεί ότι η τελευταία θα μπορέσει να εγκαινιάσει τις ενέργειες για την καταπολέμηση της συγκεκαλυμμένης εγκληματικότητας στον τομέα των πυρηνικών υλικών[semigr ]

23. χαιρετίζει την πρόοδο που έχει σημειωθεί, από τη δημοσίευση και εξής της ανακοίνωσης της Επιτροπής, στον τομέα της συνεργασίας των αστυνομικών και τελωνειακών αρχών, όπως συγκεκριμένα την υπογραφή της σύμβασης για τη χρήση της τεχνολογίας της πληροφόρησης για τελωνειακούς σκοπούς, τις κοινές ενέργειες τελωνειακής επιτήρησης και το διαρθρωμένο διάλογο με τρίτες χώρες, καθώς και τις γραμμές δράσης που περιέχονται στη δήλωση της La Gomera για την τρομοκρατία[semigr ]

24. πιστεύει ότι πρέπει επίσης να εξεταστεί κατά πόσον οι κυβερνητικές υπηρεσίες τρίτων κρατών αναμιγνύονται στο παράνομο εμπόριο πυρηνικών ή ραδιενεργών υλικών[semigr ]

25. προτίθεται να διαθέσει πιστώσεις από τις σχετικές θέσεις του προϋπολογισμού για την καταπολέμηση του παράνομου εμπορίου πυρηνικού υλικού, υπό την προϋπόθεση ότι θα κληθεί το Κοινοβούλιο να γνωμοδοτήσει σύμφωνα με το άρθρο Κ, 6 της Συνθήκης για την Ευρωπαϊκή Ένωση[semigr ]

26. ζητεί από την Επιτροπή να προβεί σε σύγκριση της ισχύουσας νομοθεσίας σε όλα τα κράτη μέλη σχετικά με την καταπολέμηση του λαθρεμπορίου πυρηνικών υλικών και το χαρακτηρισμό του λαθρεμπορίου ως εγκλήματος, και να ενημερώσει σχετικώς το Ευρωπαϊκό Κοινοβούλιο[semigr ]

27. διαπιστώνει ότι είναι απαραίτητο η Επιτροπή και το Συμβούλιο να ενημερώνουν τακτικώς το Κοινοβούλιο σχετικά με την καταπολέμηση της εγκληματικότητας στον τομέα των πυρηνικών υλικών και θεωρεί ότι πρέπει να ζητείται η γνώμη του Κοινοβουλίου σύμφωνα με το άρθρο Κ, 6 της Συνθήκης για την Ευρωπαϊκή Ένωση[semigr ]

28. ζητεί από την Επιτροπή να υποβάλλει έκθεση κάθε δύο χρόνια[semigr ]

0

0 0

29. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο, στις κυβερνήσεις και τα κοινοβούλια των κρατών μελών, καθώς και στις κυβερνήσεις και τα κοινοβούλια τρίτων χωρών που έχουν ζητήσει να προσχωρήσουν στην Ευρωπαϊκή Ένωση.